
74   DR.30.11.2015 

 

 
 

Kalau ada apa-apa pandangan daripada Ahli-ahli Yang Berhormat, bolehlah 
berikan juga kepada pihak kami.  Bayi yang diserahkan kepada ibu bapa sebagai anak 
pelihara... 

Tuan Pengerusi [Datuk Haji Ismail bin Haji Mohamed Said]:  Yang Berhormat 
Kulai bangun. 

Datuk Hajah Azizah binti Datuk Seri Panglima Mohd. Dun:  Yang Berhormat 
Kulai. 

Puan Teo Nie Ching [Kulai]: Boleh. 

Tuan Pengerusi [Datuk Haji Ismail bin Haji Mohamed Said]:  Ya, sila. 

Puan Teo Nie Ching [Kulai]:  Terima kasih, Tuan Pengerusi.  Terima kasih, Yang 
Berhormat Timbalan Menteri.  Saya ada sedikit cadangan ataupun permintaan di sini.  Saya 
rasa selain daripada taska untuk golongan wanita yang ingin terus bekerja saya rasa kita 
pun perlu wujudkan lebih banyak taska untuk pendidikan khas kerana saya rasa banyak 
budak-budak yang kurang upaya ini mereka tidak boleh dihantar ke taska yang biasa 
sahaja tetapi mereka perlu dihantar ke taska yang boleh menjaga mereka.  Ini pendidikan 
khas. 

Jadi saya rasa sekarang kerajaan di bawah kementerian kita hanya wujud kalau 
tidak silap saya 4 buah taska pendidikan khas jadi saya untuk seluruh Malaysia saya rasa 
ini memang tidak mencukupi.  Jadi saya harap bahawa kementerian juga dalam special 
task force ini juga jawatankuasa ini juga boleh mengkaji bagaimana kita boleh mewujudkan 
lebih banyak taska OKU untuk budak-budak kita yang mempunyai  keperluan khas ini.  
Terima kasih, Yang Berhormat Timbalan Menteri.  Terima kasih, Tuan Pengerusi. 

Datuk Hajah Azizah binti Datuk Seri Panglima Mohd. Dun:  Terima kasih, Yang 
Berhormat.  Terima kasih di atas pandangan itu kita akan ambil perhatian dan saya ingin 
betulkan ada 5 sebenarnya taska ini dan kita sekarang sedang mengkaji keberkesanannya 
taska yang telah kita wujudkan ini. 

Saya terus kepada bayi yang diserahkan kepada ibu bapa sebagai anak pelihara 
ini.  Kementerian mempunyai program untuk menempatkan bayi, kanak-kanak kepada 
keluarga ibu bapa pelihara.  Mereka ini yang dijumpai atau diabaikan akan ditempatkan 
pada pasangan.  Penempatan ini berdasarkan kepada kesesuaian program seperti 
keupayaan, pendapatan juga keupayaan psikologi dan tempat kediaman yang sesuai bagi 
pasangan tersebut.  Tahun ini sahaja 100 orang kanak-kanak yang telah pun diwartakan 
oleh JKM telah ditempatkan kepada pasangan ibu bapa untuk menjaga mereka ini.   

Usaha supaya taska dibanyakkan telah saya jawab tadi.  Yang Berhormat Rantau 
Panjang, mekanisme pemutihan penerima bantuan supaya kezaliman tidak berlaku kepada 
penerima bantuan.  Pemberhentian ataupun penamatan penerima bantuan berlaku 
disebabkan oleh perkara-perkara seperti berikut: 

(i) pemeriksaan cross check dengan izin, ataupun silang dengan 
sistem My Identity Jabatan Pendaftaran Negara (JPN) bagi kes-
kes yang telah meninggal dunia.  Ertinya kalau kes yang 
meninggal dunia tentulah kita akan berhentikan di mana 
penamatan berlaku apabila didapati seperti yang saya sebutkan 
kalau yang telah meninggal dunia; 

(ii) cross check dengan agensi lain seperti Pusat Zakat, Baitulmal 
ataupun SOCSO, Lembaga Hasil Dalam Negeri sekiranya 
didapati kelayakan ini ataupun penerima bantuan mempunyai 
sumber pendapatan lain dan apabila didapati pendapatan 
mereka melebihi pendapatan garis kemiskinan (PGK) maka 
penamatan bantuan akan berlaku kerana tidak lagi layak mereka 
untuk menerima bantuan dan kita bagi pula bantuan itu kepada 
orang lain yang layak;  



Kalau ada apa-apa pandangan daripada Ahli-ahli Yang Berhormat, bolehlah berikan juga kepada pihak kami. Bayi yang diserahkan kepada ibu bapa sebagai anak pelihara... Tuan Pengerusi [Datuk Haji Ismail bin Haji Mohamed Said]: Yang Berhormat Kulai bangun. Datuk Hajah Azizah binti Datuk Seri Panglima Mohd. Dun: Yang Berhormat Kulai. Puan Teo Nie Ching [Kulai]: Boleh. Tuan Pengerusi [Datuk Haji Ismail bin Haji Mohamed Said]: Ya, sila. Puan Teo Nie Ching [Kulai]: Terima kasih, Tuan Pengerusi. Terima kasih, Yang Berhormat Timbalan Menteri. Saya ada sedikit cadangan ataupun permintaan di sini. Saya rasa selain daripada taska untuk golongan wanita yang ingin terus bekerja saya rasa kita pun perlu wujudkan lebih banyak taska untuk pendidikan khas kerana saya rasa banyak budak-budak yang kurang upaya ini mereka tidak boleh dihantar ke taska yang biasa sahaja tetapi mereka perlu dihantar ke taska yang boleh menjaga mereka. Ini pendidikan khas. Jadi saya rasa sekarang kerajaan di bawah kementerian kita hanya wujud kalau tidak silap saya 4 buah taska pendidikan khas jadi saya untuk seluruh Malaysia saya rasa ini memang tidak mencukupi. Jadi saya harap bahawa kementerian juga dalam special task force ini juga jawatankuasa ini juga boleh mengkaji bagaimana kita boleh mewujudkan lebih banyak taska OKU untuk budak-budak kita yang mempunyai keperluan khas ini. Terima kasih, Yang Berhormat Timbalan Menteri. Terima kasih, Tuan Pengerusi. Datuk Hajah Azizah binti Datuk Seri Panglima Mohd. Dun: Terima kasih, Yang Berhormat. Terima kasih di atas pandangan itu kita akan ambil perhatian dan saya ingin betulkan ada 5 sebenarnya taska ini dan kita sekarang sedang mengkaji keberkesanannya taska yang telah kita wujudkan ini. Saya terus kepada bayi yang diserahkan kepada ibu bapa sebagai anak pelihara ini. Kementerian mempunyai program untuk menempatkan bayi, kanak-kanak kepada keluarga ibu bapa pelihara. Mereka ini yang dijumpai atau diabaikan akan ditempatkan pada pasangan. Penempatan ini berdasarkan kepada kesesuaian program seperti keupayaan, pendapatan juga keupayaan psikologi dan tempat kediaman yang sesuai bagi pasangan tersebut. Tahun ini sahaja 100 orang kanak-kanak yang telah pun diwartakan oleh JKM telah ditempatkan kepada pasangan ibu bapa untuk menjaga mereka ini. Usaha supaya taska dibanyakkan telah saya jawab tadi. Yang Berhormat Rantau Panjang, mekanisme pemutihan penerima bantuan supaya kezaliman tidak berlaku kepada penerima bantuan. Pemberhentian ataupun penamatan penerima bantuan berlaku disebabkan oleh perkara-perkara seperti berikut: (i) pemeriksaan cross check dengan izin, ataupun silang dengan sistem My Identity Jabatan Pendaftaran Negara (JPN) bagi kes- kes yang telah meninggal dunia. Ertinya kalau kes yang meninggal dunia tentulah kita akan berhentikan di mana penamatan berlaku apabila didapati seperti yang saya sebutkan kalau yang telah meninggal dunia; (ii) cross check dengan agensi lain seperti Pusat Zakat, Baitulmal ataupun SOCSO, Lembaga Hasil Dalam Negeri sekiranya didapati kelayakan ini ataupun penerima bantuan mempunyai sumber pendapatan lain dan apabila didapati pendapatan mereka melebihi pendapatan garis kemiskinan (PGK) maka penamatan bantuan akan berlaku kerana tidak lagi layak mereka untuk menerima bantuan dan kita bagi pula bantuan itu kepada orang lain yang layak;